**Bunreacht Chomhlachas na gComhaltaí Foirne ar Scor / Agallamh na Seanórach in Ollscoil na Gaillimhe**

1. Teideal

Agallamh na Seanórach, Ollscoil na Gaillimhe ainm don Chomhlachais i nGaeilge nó University of Galway Retired Staff Association i mBéarla.

2. Comhaltas

Tá na comhaltaí foirne uile atá ar scor i dteideal a bheith ina gcomhaltaí den Chomhlachas.

3. Aidhmeanna

Ar chuspóirí an Chomhlachais tá:

-   Imeachtaí spéisiúla a eagrú mar bheart a chabhróidh le comhaltaí foirne ar scor fanacht i dteagmháil le chéile  
-   Eolas a chur ar fáil do chomhaltaí foirne ar scor  
-   An caidreamh idir comhaltaí foirne ar scor agus an Ollscoil a neartú  
-   Misean na hOllscoile a chothú agus a chur chun cinn

4. An Coiste agus Fochoistí

Déanfaidh an Coiste gníomhaíochtaí an Chomhlachais a bhainistiú thar ceann na gcomhaltaí. Deichniúr ball a bheidh ar an gCoiste de ghnáth agus ceapfar iad ag an gCruinniú Cinn Bhliana. Féadfar folúntais ar an gCoiste a líonadh ag an gCruinniú Cinn Bhliana nó trí chomhthoghadh ar thromlach simplí de chomhaltaí reatha an Choiste.

Is iad an Cathaoirleach, an Leas-Chathaoirleach an Rúnaí agus an Cisteoir na hoifigigh a bheidh ar an gCoiste de ghnáth. An Cathaoirleach a bheidh i bhfeighil chruinnithe an Choiste de ghnáth. Idir cruinnithe den Choiste is féidir leis an gCathaoirleach agus an Leas-Chathaoirleach cinntí a dhéanamh I bpáirt, más gá. Ceapfaidh an coiste na hOifigigh, as a chomhaltaí.

Téarma oifige: Téarma ceithre bliana a bheidh ag comhaltaí an Choiste de ghnáth le féidearthacht athnuachana ar feadh ceithre bliana eile.

Fochoistí an Chomhlachais

Féadfaidh an Coiste, chun tacú lena ghníomhaíochtaí, fochoistí a cheapadh as chomhaltaí agus iarchomhaltaí an choiste agus as daoine eile le saineolas cuí acu. Beidh sé de cheart ag Cathaoirleach bheith in c(h)omhalta d’aon fhochoistí a bhunófar. Cuirfear moltaí fochoiste faoi bhráid chruinniù iomlán den Choiste a dhéanfaidh cinntí ansin, de réir mar is cuí.

5. Cruinniú Cinn Bhliana

Tabharfar fógra dhá sheachtain ar a laghad faoin gCruinniú Cinn Bhliana (CCB) do chomhaltaí a fhéadfaidh, rúin nó moltaí a chur in iúl roimh an gcruinniú. Ba cheart moltaí maidir le haon mhír sa Bhunreacht a leasú nó a scrios, nó aon mhír nua a chur leis an mBhunreacht a chur in iúl 48 uair an chloig, ar a laghad, roimh thús an CCB. Is leor tromlach simplí díobh siúd a bheidh i láthair (go pearsanta nó ar líne) ag an CCB le hathruithe ar an mBunreacht.